Gadis Masa

Gadis Masa ialah sebuah siri drama televisyen web Malaysia 2025 arahan Yussuf Yunus dengan skrip oleh Syarul Akmal, Amar Amir, Azhar Amirulhisyam, Farah Alya As'ari dan Lyndda Sharudin dan idea asal oleh Syarul Akmal. Dibintangi oleh Syafiq Kyle, Mira Filzah dan Tracie Sinidol, siri ini memulakan tayangan perdana di platform penstriman Viu dari 23 Januari 2025 sehingga 13 Februari 2025 dengan dua episod baharu ditayangkan setiap Khamis.

Siri ini juga bersiaran ulangan di saluran Astro Ria di bawah Slot DramaVaganza pada 22 Oktober hingga 13 November 2025 bagi menggantikan siri drama Ifrit dan digantikan oleh siri drama Impiana: Karma.

Sinopsis
Mengisahkan tentang pasangan muda, Maya dan Khairi, yang jatuh cinta pandang pertama pada tahun 2014 dan akhirnya berkahwin. 10 tahun kemudian, perkahwinan mereka yang kelihatan bahagia mula goyah apabila Khairi menyatakan keinginannya untuk berpisah. Maya, seorang wanita yang tegas dan teratur, cuba mencari punca masalah. Dari isu kewangan hingga kemungkinan kehadiran orang ketiga, Maya akhirnya menyedari bahawa punca sebenarnya adalah dirinya sendiri.

Dalam usaha menyelamatkan perkahwinannya, Maya secara tidak sengaja menemui sebuah payung misteri yang membawanya kembali ke masa lalu. Dengan harapan untuk membetulkan kesilapannya, Maya menggunakan peluang ini, tetapi setiap percubaan hanya menjadikan keadaan lebih rumit. Pada akhirnya, dia mula menyedari bahawa cinta pandang pertama mereka mungkin tidak sepatutnya berlaku. Untuk kebaikan kedua-dua belah pihak, Maya kembali ke masa lalu untuk menggagalkan perkahwinannya sendiri.

Pelakon
 Mira Filzah sebagai Maya
 Syafiq Kyle sebagai Khairi
 Tracie Sinidol sebagai Maya (dahulu)
 Haziq Hussni sebagai Lepat
 Bella Dowanna sebagai Suzana
 Razak Ahmad sebagai Khaled
 Nadia Aqilah sebagai Khatijah
 Azhar Sulaiman sebagai Mokhtar
 Aleza Shadan sebagai Zetty
 Dian P. Ramlee sebagai Sofea
 Amanda Ang sebagai Ramona
 Ben Tan sebagai Mr. K.C.
 Fadlan Hazim sebagai Aidil
 Sherry Al Jeffry sebagai Miss Ekaira
 Aloy Paradoks sebagai Hanafi

Penerbitan
Gadis Masa diarahkan oleh Yussuf Yunus. Ia diumumkan sebagai salah satu daripada 9 siri Viu Originals untuk tayangan bagi tahun 2024 dalam satu sidang media pada 26 April 2024. Ini merupakan drama Viu Originals Malaysia ketiga yang dibintangi oleh Syafiq Kyle selepas Seribu Nina (2022) dan Terlanjur Cinta (2024).

Keluaran
Gadis Masa memulakan tayangan perdana di Viu bermula 23 Januari 2025 dengan dua episod baharu disiarkan setiap Khamis.

 Anugerah dan Pencalonan 
+TahunAnugerahKategoriPenerima/Karya TercalonKeputusanRujukan2025Global OTT AwardsOTT Original Terbaik Gadis Masa

Catatan

Rujukan

Pautan luar
 Gadis Masa di Viu


Kategori:Siri drama televisyen Malaysia berbahasa Melayu 2025
Kategori:Rancangan asal Viu